ཡོན་ཀུའེ་རེན་གྱིསབསམ་འཆརལག་བསྟར་དོན་འཁྱོལ་བྱེད་པར་མཐོ་སློབ་ཀྱི་འདུ་ཤེས་འཛིན་སྟངས་ཀྱི་གཡུལ་སའི་དོ་དམ་ལ་ཤུགས་སྣོན་རྒྱག་པ་དང་ལྷག་པར་དུ་སློབ་དེབ་བཟོ་བ་དང་སློབ་ཁང་འཆད་ཁྲིད་དོ་དམ་ལ་ཤུགས་སྣོན་རྒྱག་དགོས།ནུབ་ཕྱོགས་ཀྱི་མ་དཔེའི་སློབ་དེབ་བེད་སྤྱོད་དོ་དམ་ལ་ཤུགས་སྣོན་བརྒྱབ་ནས་ནུབ་ཕྱོགས་ཀྱི་རིན་ཐང་ལྟ་བ་བརྒྱུད་བསྒྲགས་བྱེད་པའི་སློབ་དེབ་ང་ཚོའི་སློབ་ཁང་ནང་གཏན་ནས་བེད་སྤྱོད་གཏོང་མི་ཆོག་པ་དང་།ཏང་གི་འགོ་ཁྲིད་ལ་སྐྱོན་འཛུགས་བྱེད་པ་དང་སྤྱི་ཚོགས་རིང་ལུགས་ལ་དམའ་འབེབས་གཏོང་བའི་གཏམ་བཤད་སྣ་ཚོགས་སློབ་ཆེན་གྱི་སློབ་ཁང་ནང་གཏན་ནས་ཐོན་མི་ཆོག་པ།རྩ་ཁྲིམས་དང་བཅའ་ཁྲིམས་ལས་བརྒལ་བའི་གཏམ་བཤད་སྣ་ཚོགས་སློབ་ཆེན་གྱི་སློབ་ཁང་ནང་གཏན་ནས་ཁྱབ་མི་ཆོག་པ།དགེ་རྒན་གྱིས་སློབ་ཚན་ཐོག་འཁང་ར་བྱེད་པ་དང་འཁོན་སེམས་བཅངས་པ་སོགས་ཀྱི་ཚུལ་མིན་བསམ་ཚུལ་སློབ་མའི་མདུན་དུ་བཤད་མི་ཆོག་པ་བཅས་བྱེད་དགོས་ཞེས་བཤད་པ་རེད།ཡོན་ཀུའེ་རེན་གྱིས་རིགས་པའི་གཞུང་ལུགས་ཀྱི་དྲག་ཆས་སྤྲས་པ་དང་དྲང་ཕྱོགས་ནས་ཁྲིད་སྟོན་བྱ་རྒྱུར་ཤུགས་སྣོན་བརྒྱབ་ནས་སློབ་ཁང་གི་སློབ་ཁྲིད་ཐབས་ལམ་གཙོ་བོའི་ནུས་པ་འདོན་སྤེལ་གང་ལེགས་བྱས་ཏེ་སྤྱི་ཁྱབ་ཧྲུའུ་ཅི་ཞིས་ཅིན་ཕིང་གི་གསུང་བཤད་གལ་ཆེན་རབ་དང་རིམ་པའི་དགོངས་དོན་སློབ་དེབ་དང་།སློབ་ཁང་།བསམ་བློ་བཅས་ནང་ཟུག་རྒྱུར་སྐུལ་འདེད་ཏན་ཏིག་གཏོང་དགོས།དུས་མཚུངས་དྲ་རྒྱའི་གླེང་ཕྱོགས་ཀྱི་རང་འགུལ་དབང་ཆ་ཁོང་དུ་ནན་པོ་ཆུད་པ་བྱས་ནས་སློབ་གླིང་གི་དྲ་བ་ཡག་པོ་འཛུགས་པ་དང་།དོ་དམ་ཡག་པོ་བྱེད་པ།བེད་སྤྱོད་ཡག་པོ་གཏོང་བ་བཅས་བྱེད་དགོས།མཐོ་སློབ་ཀྱི་དྲིལ་བསྒྲགས་བསམ་བློའི་ལས་དོན་གྱི་དཔུང་ཁག་འཛུགས་སྐྱོང་ཐད་འགག་སྒོ་ནན་པོ་བསྲུངས་ཏེ་སྤྱོད་ཡོན་གཉིས་ལྡན་དང་ཀུན་སྤྱོད་གཙོ་བོར་འཛིན་པའི་རྩ་དོན་མཐའ་འཁྱོངས་ཀྱིས་ཆབ་སྲིད་ཀྱི་བྱང་ཚད་མཐོ་པོ་ཡོང་བ་བྱ་རྒྱུ་དེ་ཚད་གཞི་ཨང་དང་པོར་བརྩིས་ནས་མཐོ་སློབ་ཀྱི་དྲིལ་བསྒྲགས་བསམ་བློའི་ལས་དོན་གྱི་དཔུང་ཁག་འདེམས་སྒྲུག་དང་བཀོད་སྒྲིག་ཡག་པོ་བྱེད་དགོས་པའི་ནན་བཤད་བྱས་པ་རེད།རྩོམ་འགན་པ།རྟ་མགྲིན